Det er heldigvis sjældent, vi oplever, at vores patienter får komplikationer. Men som ved al kirurgi er der altid risiko for blødning og infektion. Derudover er det normalt, at brysterne bliver hævede, hårde og ømme, og der kan komme blodudtrækninger på huden. Du kan dog selv være med til at mindske risikoen for, at der opstår komplikationer. Dette kan du f.eks. gøre ved at sørge for, at dit BMI ikke er over 27, samt at du ikke har røget fire uger inden operationen og fire uger efter.